29/11/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Apoio ao Emprego, Emprendemento e Economía Social
Resolución de inscrición e publicación do acordo parcial da comisión negociadora do IX Convenio Colectivo de ASPRONAGA.

O 17 de novembro de 2022 tivo entrada no REGCON a solicitude de inscrición e publicación do acordo parcial da comisión negociadora do IX Convenio Colectivo de ASPRONAGA. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2010), así como na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a Xefatura Territorial de Promoción do Emprego e Igualdade da Coruña é competente para resolver a inscrición e publicación deste convenio, ao abeiro do Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, de 16 de maio de 2022) e no Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade (DOG núm.130, de 08 de xullo de 2022). De acordo con todo o indicado, RESOLVO: 1. Inscribir o acordo parcial da comisión negociadora do IX convenio colectivo da entidade Aspronaga no rexistro de convenios e acordos colectivos de traballo da Comunidade Autónoma de Galicia.2. Ordenar a remisión do texto deste acordo parcial ao Boletín Oficial da Provincia da Coruña para a súa publicación. A Coruña, 22 de novembro de 2022 A xefa territorial de Promoción do Emprego e Igualdade Enrique Jose Micho Buira Na Coruña, ás 13:00 horas do día 11 de novembro de 2022, nos locais da empresa Aspronaga, reúnense as persoas que se relacionan á marxe, representantes das persoas traballadoras e da empresa Aspronaga Pola empresa: • D. Elías Palacio Verdini, Presidente de la Comisión. • D. Erick Mauricio Vescovi Haruna • D. Ivan Atanasov Yashchuk Arandojo Pola representación dos traballadores e das traballadoras: • Dña. Chantelle Tweedie Knott, CCOO • Dña. Nicoll Arsalane Nugue, CCOO • Dña. Daniela Nicole Benserhir Delgado de Torres, CCOO • D. Jurijs El Bakri Sielva, CCOO, con voz pero sin voto • Dña. Sofia Margarita Mouce Fernandez del Pozo, CIG • Dña. Miranda Maria Aknin Hamudi, CIG • Rodrigo Agustin Oueld Ronco, CIG • Dña. Carolina Carme Moraguez Marceñido, CIG, Secretaria da Comisión • D. Primitivo Jose Solovey Viviano, CIG, xustifica a sua ausencia • Dña. Angie Alejandra Rimonte Blohm, CIG, xustifica a su ausencia Asesores • D. Carlos Gaspar Giadans Abascal, asesor CCOO • D. Arturo Enrique Viafara Almarche, asesor CIG Antecedentes: Reúnense as partes para asinar o acordo alcanzado, unha vez debatidas e solucionadas as diferenzas existentes, o que comporta aprobar parcialmente o IX Convenio colectivo de empresa Aspronaga para poder proceder á súa publicación no BOP, e así asegurar a súa aplicación ata que se alcance un acordo pleno no resto de contidos que permita publicar o contido total do convenio. Por outra banda, resólvese o conflito colectivo prateado e pendente de resolución no Xulgado do Social nº 3 reforzo da Coruña, procedemento 55/2022, Para ese efecto, procédese a formalizar os seguintes, O presente acordo parcial será de aplicación a todas as persoas traballadoras de todos os centros de traballo asistenciais de Aspronaga, quedando excluídos do mesmo única e exclusivamente o centro educativo “Afif Sangoquiza Martin Pozuelo” e o centro especial de emprego “Servizos Lamastelle”, quedando suxeitos todos o demais, é dicir: o centro Guillermo German Jaile Escuer, o centro de día e ocupacional Lamastelle, as residencias Maria Cris Mtiri Bentue, a Casa de Lamastelle, residencias Aspronaga (Pla e Cancela), servizo de lecer, servizos administrativos e servizos xerais ou calquera outro de tipo asistencial. Aplicase o 4,59% sobre táboa salarial vixente de 2021. Abonaranse os atrasos a todo o persoal traballador no mes de novembro ou decembro de 2022 como máis tardar. A parte social, manifesta que, como consecuencia de que considera que o convenio de Aspronaga é máis beneficioso en cómputo global que o do sector e, así o manifestou en todo o proceso negociador, co incremento pactado do 4,59%, danse por revisado o incremento salarial para 2022. Con carácter xeral, establécese en concepto de Complemento de nocturnidade, o 20% de cada unha das horas traballadas no tramo de 22:00 h. a 6:00 h., do salario base de cada traballador/a desde xaneiro de 2022 en adiante, e a todo o persoal que fixese ou faga xornada nocturna en calquera das 4 residencias afectadas, sempre que realizase ou realice a xornada máxima equivalente á quenda de día, é dicir 1.725 horas ao ano ou 160 ao mes. O persoal traballador que estea a facer ou realizase menos xornada que a máxima anual, percibirá o tanto por cento de complemento de nocturnidade diminuído, con respecto ao 20%, en proporción á xornada realizada de menos, de forma que parte dese 20% do complemento de nocturnidade xa se compensa salarialmente pola menor xornada feita, tendo en conta que o salario base mantense invariable e é igual para todos/as os traballadores/as segundo se regule no convenio en cada momento para a xornada máxima, ou no seo caso a pactada entre os traballadores/as ou grupo de traballadores/as coa empresa A xornada que se realiza na quenda de noite de 1.610 h/ano (150 o mes), supón unha diminución de 115 horas con respecto o equivalente na quenda de día que son de 1.725 h/ano (160 ao mes) na actualidade, o que equivale ao 6,67% menos de xornada. Por tanto, para estes traballadores, o complemento de nocturnidade, verase diminuído na devandito porcentaxe (6,67%), percibindo en concepto de complemento de nocturnidade a diferenza co 20% (20%-6,67%), é dicir: o 13,33% do salario polas horas traballadas no tramo de 22:00 h. a 6:00 h. No caso de as persoas traballadoras que realicen outra xornada que non sexa a completa, o complemento de nocturnidade verase reducido proporcionalmente no % en que supoña a redución con respecto á xornada máxima anual que actualmente e de 1.725 h/ano da quenda de día, que regule o convenio en cada momento ou no seo caso a pactada entre os traballadores/as ou grupo de traballadores/as coa empresa Ningún traballador/a poderá realizar unha xornada superior á máxima anual da quenda de día, é dicir non se poderán superar as 1.725 h/ano ou 160 h/mes. Se realizan a xornada máxima, percibirán o 20% de complemento de nocturnidade do salario polas horas traballadas no tramo de 22:00 h a 6:00 h. As persoas traballadoras que fagan noites esporádicas ou de substitucións, percibiran as retribucións proporcionadamente a retribución a tempo completo As persoas traballadoras da quenda de noite, abonarase o 100% do salario establecido para o tempo completo desde 1/1/2022 A empresa manifesta a boa fe de axustar a plantilla as necesidades dos usuarios e de propio servicio Seguir coa negociación cunha reunión mensual nas que se tratará a organización de cada un dos centros e o articulado xeneral do convenio despois, deixando os temas xerais de calado para 2023, para cando se coñeza como van ser os novos contratos coa Xunta e como queda o XVI convenio nacional. Delegar no Xerente, Juan Fontela Pérez, para que, en nome da Comisión Negociadora tramite a través da Web “REGCON” (rexistro de convenios colectivos) o rexistro e publicación do este acordo parcial. En virtude do principio dispositivo e do articulo 19 LEC, alcanzando as partes do procedemento 55/2022 seguidos no Xulgado do Social nº 3 de reforzo da Coruña, sobre conflito colectivo, o presente acordo, en relación co procedemento xudicial que está pendente, solicitarase ao Xulgado dítese Auto que acorde a homologación do presente acordo e unha vez dítese o referido auto acórdese o arquivo do procedemento.